eo br en pt es es es fr hu en nl en pl ca de ru de eo eo eo eo eo eo eo hbs_lat ro es eo eo eo eo eo eo eo eo eo eo eo eo eo eo es es eo eo eo eo eo eo it de eo eo eo eo eo eo eo eo eo eo eo eo eo eo eo eo eo eo eo eo eo ja en es es es pt eo eo it eo eo eo eo eo lt eo eo eo eo en eo eo eo eo eo eo sl nl nl eo eo eo eo eo eo eo en
Arina en Afriko! (parto unu) • Tutmonda Esperantista Junulara Organizo
Ĵaŭde je la 7a matene forflugas la Ĝenerala Sekretario de #TEJO, Arina Osipova al Afriko. Kial? Pri tio mi demandis ŝin.
TEJO (intervjuas Stela): Rakontu al ni pri kio temas via vojaĝo al Afriko?
Arina Osipova: La vojaĝo al Afriko okazas kadre de la projekto #AEJK “Afrika­-Eŭropa Junulara Kapabligo” (angle EAEY ­ Empower African and European Youth). Mi estas partoprenanto de tiu projekto. Kaj samtempe mi iras al Afriko kiel respondeca estrarano de TEJO pri kongresoj por viziti la lokon de la IJK 2017.
TEJO: Kadre de kiu programo vi iras, kaj kian rolon havas TEJO en ĝi?
Arina: TEJO ricevis grandan subvencion por realigi la projekton AEJK. La projekto ĉefe koncentriĝas pri kapablokonstruado de junuloj pere de neformala edukado kaj pri trejnado de trejnistoj. Danke al tio ni povas proksimigi membrojn el diversaj landoj donante unikan interkulturan sperton, fortigi niajn landajn sekciojn, kaj profesie prepari trejnistojn en Afriko kaj Eŭropo.
La projekto estas kunordigita de TEJO (kiu ankaŭ estas partnero de la projekto) kunlaborante kun siaj landaj sekcioj kiel partneroj en diversaj afrikaj kaj eŭropaj landoj. Krom Nederlando partoprenas el Eŭropo Italio, Pollando kaj Slovakio, dume el Afriko partneras Benino, Burundo, Kongo Kinŝasa kaj Togolando.
TEJO: Kiujn lokojn vi vizitos, kiajn progamerojn vi havos?
Arina: Dum tiu vojaĝo la plano estas viziti Beninon kaj Togolandon. En Kotonuo, en la ĉefurbo de Benino, okazos la unua renkontiĝo de AEJK. TEJO-teamo venas al Afriko du tagojn pli frue kaj komence vojaĝas al Togolando al urbo Aneho, kie okazos sekvontjara IJK.
TEJO: Kun kiuj vi planas renkontiĝi?
Arina: En Aneho mi vidos la elektitan lokon por IJK (temas pri lernejo) kaj havos eblecon konatiĝi kun ĝia direktoro. Ankaŭ estas jam planitaj renkontiĝoj kun la urbestro de Aneho kaj intervjuo en loka televidkanalo, pri kio multe zorgas Adjévi Adjé, kunordiganto de Afrika Komisiono de UEA. Kaj poste ni vojaĝos al Lomeo por renkontiĝi kun JOTEanoj* por pli detale priparoli organizadon de la IJK.
TEJO: Ĉu vi vojaĝos sole reprezentante TEJO-n aŭ kun aliaj aktivuloj?
Arina: Por la renkontiĝo en Benino ĉiu partnera lando elektis 3 personojn. TEJO-n reprezentas ĉi foje: mi kiel Ĝenerala sekretario de TEJO kaj respondeca estrarano pri kongresoj; Cédric Marchal kiel Kasisto de TEJO; kaj Veronika Poór kiel Ĝenerala direktoro de UEA kaj TEJO, kiu havas finan respondecon pri la projekto. Kune kun la TEJO-reprezentantoj al Benino vojaĝas Pierre Vittet, kiu estas kunordiganto de la tuta projekto.
TEJO: Ni deziras bonan vojaĝon kaj fruktodonan kunlaboron al la tuta teamo!
La dua parto de la intervjuo aperos post la reveno de Arina. Ni demandos ŝin pri la aventuroj kaj spertoj de la vojaĝo al Benino kaj Togolando. Intertempe vi povas legi pli detale pri la projekto en la suba pdf.
*Junulara Organizo de Togolandaj Esperantistoj
27 Septembro 2016 at 19:21
aejk, afriko, benino, eaey, ĝen-sek, ijk, internacia kunlaboro, JOTE, tejo, Togolando
Lasi respondon Nuligi respondon
aejk afriko aktivado aktivula trejnado azio benino burundo co eaey edukado eksteraj rilatoj estraro eventorganizado evs hungario ijk internacia kunlaboro JOTE kenjo komisiito komisiono komitato konkurso kontakto kubo laborplano landa agado Malferma alvoko nederlando oficejo pasporta servo pollando propono aktivi roterdamo schengen strategio tajlando tejo TEJO Tutmonde Togolando UEA uk volontulado volontulo ĝen-sek
Partoprenu la ekeventon en Italio de la projekto pri lingvinstruado helpe de Erasmus+
Malferma alvoko por 3 partoprenontoj: vojaĝu senpage al Norda Italio (ĉirkaŭaĵoj de Trento) kaj...
Helpu trovi loĝejon por TEJO-volontuloj en Roterdamo aŭ ĉirkaŭaĵoj
TEJO bezonas loĝejon ideale por 3 homoj kiuj volontulas en la Centra Oficejo. Solvoj...
Tutmonda Esperantista Junulara Organizo (TEJO)
3015 BJ  Rotterdam, Nederlando
Krea Komunaĵo BY-SA 2014
Designed by WPlook Studio